EN ORIGINALSERIE FRA NETFLIX
INSPIRERT AV VIRKELIGE HENDELSER.
ENKELTE SCENER, KARAKTERER, NAVN OG STEDER ER OPPDIKTET AV DRAMATURGISKE HENSYN.
Spis opp.
Vi spiser ikke igjen før til middag.
Du lå og vred deg hele natta.
Skjer det noe på jobb?
Ikke noe nytt.
Alt er som normalt igjen.
Normalt er vel bra, ikke sant?
Jo.
Det er bare velstand.
Drikk melken også.
Hva skjer, tjukken? Kan du ikke pakke lenger?
Rydd opp.
Legg det i eskene.
- Hva skjedde? - Offside.
- Vi er tom for øl. - Jeg skal gå.
Pakk i og sett det der borte.
- Hva er stillingen? - Fremdeles 1-0.
De kan ikke spille. Aponte har vært elendig i forsvar siden forrige sesong.
Jeg henter øl. Zarco, pass på de dustene.
Trenger du bazookaen, Rambo?
- Artig, du. - Gå nå.
Cross den!
$ 3,99.
Hva er stillingen?
Fremdeles 1-0.
Heia Dodgers.
Takk, miss.
I helvete...
Unna vei!
Takk for at du tar imot meg.
- Hjemme hos deg. - Azul sier at det går strykende i Sinaloa.
Det kommer seg.
- Vi skjøtter virksomheten. - Godt å høre.
Jeg ville...
Jeg ville prate med deg om Héctor Palma.
- Du skulle vurdere å gi ham en ny sjanse. - Ja.
Saken er
at Palma prøvde å forlate alliansen.
- Han dreit på draget. - Nei.
Han dreit ikke på draget. Han forrådte oss alle.
Det var bare prat. Han gjorde ingenting.
- Jeg stoppet ham. - Han var ikke god i hodet.
Han tok det med Cochiloco tungt, som oss alle.
Har du hørt noe om Palma eller pratet med ham?
Nei, ikke siden han stakk. Ikke et pip.
Güero er en bra kar. Arbeider hardt.
De liker ham i Sinaloa. Han kan hjelpe oss å vokse.
Tjene penger for alle.
Det er greit for sjefene at han kan komme tilbake.
- Hva mener du? - Vi pratet om det.
Alle er enige om at Güero kan bli med igjen.
Du er en god venn.
Lojal.
Det er greit, Chapo.
Du skal få beskjed. Takk for at du kom.
Takk for at du tok deg tid.
Pass på deg selv.
Hva?
Holder sjefene avstemming nå?
Palma er populær og respektert.
Kan være smart å benåde ham.
Etter alt vi har vært gjennom...
Hva vet du om Palma? Hvor er han?
Familien gjemmer seg i Acapulco.
Kona betalte hotellet med kredittkort.
Vi spaner, men Palma har ikke vist seg.
Når pengene kommer inn fra Juárez-leveransen,
hvis Héctor Palma er klar til å be om tilgivelse,
kan benådning være lurt.
Morris, nå kommer det.
Hørt om dette, Breslin?
Noe har skjedd i LA.
...de uante mengdene som havner
i gatene og i hjernene til amerikansk ungdom.
Hvor vanskelig det blir å endre det.
David Dow rapporterer.
Politiet sier de ble tipset om lageret i en forstad nord i Los Angeles,
der de gjorde tidenes største kokainbeslag.
Minst 20 tonn, som på gata er verdt...
Det henger ikke på greip.
Jeg fikk frysninger da jeg så det.
De enorme mengdene har ikke helt gått opp for meg.
Gedigent.
Mange vil gråte av glede over at det ikke havner på gata.
Fram til den morgenen i 1989
var det største kokainbeslaget i USA
på fire tonn, og ble tatt i Fort Lauderdale.
Verdensrekorden?
Elleve tonn tatt i jungelen i Tranquilandia i Colombia.
Legendarisk.
Men selv ikke de to til sammen kunne måle seg med lagerbeslaget.
Sylmar var suverent størst.
Med god margin. Over 20 tonn.
Verdt minst sju milliarder dollar.
Ingen hadde sett så mye kokain på ett sted før.
De fant også $ 12 millioner i kontanter.
Til pizza, sikkert.
Og hele bygningen var sikret med en hengelås til seks dollar.
Faen i helvete.
Det er sånne beslag som bygger karrierer.
Eller ender dem.
Vi har hatt lite penger i månedsvis.
De jævla colombianerne, som endelig skulle betale oss,
mistet milliarder.
Hvordan skal de betale oss nå?
Vet ikke.
"Vet ikke."
- Men de skal betale. - De må jo det?
Med hva? De mistet akkurat mer kokain enn noen har sett før.
- De får bare punge ut. - Eller så?
- Hva kan vi gjøre? - Jeg skal ta dem.
Jaså, Ramon. Hvordan?
- Jeg hyrer en hær med drapsmenn. - Med hvilke penger?
Skal du be colombianerne om å låne deg penger?
Eller be dem kjøpe våpen til deg? Ikke vær dum.
- Nå blir det tøffe tak. - Vi trenger en hær.
- Hva faen er det du sier? - Ja.
Hallo.
Ja visst. Med glede.
Vi kan møtes i Guadalajara. Det er tryggere.
Alt i orden. Vent ved bilen.
Skal det være noe å drikke?
Daiquiri med jordbær.
Jeg likte Panama bedre.
Men Guadalajara går greit.
Du er fremdeles like hel.
Du må ha nådige partnere.
Det var uheldig.
Men når alt kommer til alt,
ubetydelig.
Tuller du? Ubetydelig?
Hørt sånt.
Kokain for sju milliarder forsvant på din vakt.
Ubetydelig?
Vi colombianere kan alltids lage mer kokain.
I tillegg kommer betalingen min.
To hundre og ti millioner. Det er mye penger.
Som jeg sa til deg, kokain går kjapt...
Penger går tregt.
Kanskje vi kan gjøre noe med det denne gangen.
Vi har et tilbud til deg.
Som vi tror du vil like.
Få høre.
Vi vil tilby deg $ 4000 per kilo.
Halvparten på forskudd.
Resten ved levering.
Det blir $ 280 millioner til organisasjonen din.
Dere dyrker plantene.
Dere foredler det. Kanskje dere kan lage nok
til å erstatte det tapte og hindre at dere blir knust av Escobar.
Men én ting vet jeg.
Bare jeg kan frakte det.
Hvis dere skal via Mexico.
Miguel Ángel.
Vi har fått til mye sammen.
Sytti tonn.
"Vi"?
Jeg beklager, men nå tar du feil.
Dere prøvde faktisk
å rævkjøre meg,
men klarte det ikke.
Her sitter du med lua i hånda og ber om en tjeneste.
Fordi du drukner.
Du skal vite
at jeg er en som bærer nag.
Jeg foretrekker at du drukner.
Jeg har hørt ting om deg.
Ting du har gjort,
hvordan du driver forretninger.
Det er merkelig at Sylmar-beslaget hendte akkurat nå.
Skal jeg ta meg av varene deres,
vil jeg ha en annen avtale.
Hør etter.
Jeg får halvpartenav lasten som passerer her.
Kilo for kilo.
Funker ikke det for dere, kan dere jo prøve via Canada.
Det er bare 3000 km den veien.
Har du tenkt å begynne å selge?
Det er en farlig vei å gå, Félix.
Lurer på om du har tenkt nøye gjennom det.
Ikke tenk på det.
Det har jeg.
Er partnerne dine med på det?
Jeg har ikke partnere.
Bare ansatte.
Nå?
Har vi en avtale, da?
Ha den i et beger.
Han må gå.
Kos deg, Miguel Ángel.
Jævelen ba om mer tid.
Jeg sa det var greit. Men nå må de betale med varer.
- Detaljsalg? - Ja.
Trodde vi ga opp det.
Etter sist gang.
Sylmar-beslaget ga oss muligheten.
Det er et sjansespill.
Områdelederne tapte mye penger. De blir ikke glade.
Et slikt trekk burde drøftes med samtlige.
Avgjørelsen er tatt.
Det blir upopulært.
- Områdene anser seg som partnere nå. - Hva er det med deg?
Er du deres talsmann nå?
Hvem jobber du for?
Nettopp.
Kall inn områdene til møte.
Jeg må se dem i ansiktet så jeg vet hvem jeg kan regne med.
Azul, kom.
Jeg har bestemt meg angående Güero Palma.
Ikke vær redd. Det er meg.
Gå på soverommet.
Hva gjør du her?
Hvordan fant du oss?
Det er ikke lett å gjemme seg for Félix.
Han vet at du og ungene har vært her i flere uker.
Ta det rolig.
Alt i orden. Félix vil gi Héctor en ny sjanse.
Han benåder ham for å blidgjøre de andre sjefene.
Jeg skal kjøre deg hjem.
Se på det.
Nydelig.
Ja, veldig fint.
Skal vi stoppe litt?
Få oss litt frisk luft?
Ta en pause?
Ja visst.
Vi stopper.
Greit.
Dere to blir i bilen.
Ikke kom ut. Pass broren din.
Så fint.
Ja.
Jeg må prate med deg.
Det vi hadde sammen, var spennende.
Jeg er glad i deg.
Men jeg elsker mannen min og familien min.
Når jeg kommer hjem, kan vi ikke treffes mer.
Jeg vet det.
- Alt i orden? - Ja da.
Tilgi meg, men jeg har ikke noe valg.
Ikke vær redd. Alt ordner seg.
Hva skjer?
Det er gjort.
Sjef, kan jeg...
Unna vei!
Juan! Hva skjedde?
De sier det tok fyr på kjøkkenet.
Du kan sitte på ræva på fritiden!
Slukk brannen!
- Slukk den! - Ja vel, don Juan.
Det var faen meg ingen ulykke, men den tynne jævelen i Guadalajara.
Han er tilbake.
Hørte du hva han gjorde med Héctor Palmas familie?
Ja.
Greit.
Adjø.
Jeg trodde det var fra en kanin.
Kanin?
Kaniner legger ikke egg.
De eter egg.
Det har prikker...
Se hva jeg fant, mamma.
Gå på rommet ditt, Abril. Og lukk døra.
Gjør som mamma sier.
Hva er det?
Var det du?
- Hva da? - Det vet du.
Nei, det gjør jeg ikke.
Guadalupe Palma,
og barna hennes.
Uansett er dette en samtale du ikke vil ha.
- Jo. - Ikke ta...
- Drepte du Güeros familie? - Hold kjeft.
Jeg holder ikke kjeft. Svar meg!
Drepte du dem?
De må frykte meg.
- Mine ansatte må holdes i ørene. - Du er verre enn jeg trodde.
Det oppsto en mulighet, og jeg grep den.
Det er sånt jeg gjør.
Du var en god mann. Før du begynte å lyve, ligge med horer
og forråde venner. Rafa. Neto.
Det er en del av gamet, som et stort hus.
- Alle smykkene. - Jeg ba aldri om sånt.
Det trengte du jo ikke.
- Du drepte Güero Palmas barn. - Til helvete med Güero Palma.
Pell deg vekk herfra! Ta bilen og dra.
Jeg drar ingen steder. Er du redd nå?
Hva med familien din?
Faren din?
Det kan ikke sammenlignes.
Han beskyttet familien sin. Han elsket oss.
Du elsker ikke noe. Du er helt ødelagt inni deg.
Pell deg vekk!
Jeg drar ikke. Du er familien min.
Når har du brydd deg om familien?
Pell deg vekk!
Kom deg vekk!
Nå er det nok. Legg den fra deg.
Kommer du hit igjen, dreper jeg deg.
Det er galskap.
Tenk det. Félix prøver å skremme oss.
Det funker.
Félix innkalte samtlige til møte.
Alle områdene.
- Hvorfor? - Vet ikke.
Han skal rævkjøre oss.
På ny.
Han gir seg ikke så lenge vi jobber for ham. Sånn er det.
Vet det.
Hva har du tenkt å gjøre med det, da?
Det er Félix som har kokain.
Hva kan jeg gjøre?
Tenk om vi hadde vår egen forbindelse i Colombia?
Jeg er overrasket.
Hvordan fikk du nummeret?
Hva er det du og jeg burde drøfte?
Jeg ba Azul innkalle dere for å drøfte veien videre for alliansen.
Fra nå av
begynner vi å selge kokain i USA.
Snart presser vi colombianerne ut av markedet.
Hva med pengene de skylder oss?
Hva så?
Vi snakker om makt, Aguilar.
Virkelig makt på begge sider av grensa.
Men når får vi penger?
Det vil ta tid å legge om.
Nettopp.
Det vil ta tid, så vi må holde ut.
Være tålmodige.
Tre måneder, seks, kanskje et helt år.
Når tok vi avgjørelsen om denne omleggingen?
Det gjorde vi ikke.
Det bestemte jeg.
Hør her.
Jeg ordner med beskyttelse, varer og transport.
Ikke vær dum. Benjamín.
Vi er partnere, ja, men dette er min visjon.
Da er ryktene sanne.
Du tipset dem om Sylmar-beslaget.
Ja.
Det var meg.
Dere ser bare det som er rett foran dere.
Jeg snakker om å presse colombianerne ut av bransjen.
Det handler om å ha styringen.
Jeg snakker om framtiden.
Jeg ville vite hvem som deler min visjon. Hvem som er med eller ikke.
Familien min trekker seg fra alliansen.
Ja vel.
Det går fint. Lykke til.
Vær forsiktig.
Jeg hører at Tijuana er farlig for tiden.
Tijuana tilhører familien Arellano Félix.
Glem ikke det.
Sinaloa trekker seg.
Jeg følger Guzmán.
Vi tar Sinaloa.
Palma blir med igjen.
Ting har forandret seg.
Nei, ingenting har forandret seg.
Rotter vil alltid være rotter.
Dra til helvete, Azul.
Pablo Acosta pratet mye piss.
Men han hadde rett i et par ting.
Prisen for å gjøre forretninger med deg er for høy.
Jeg trekker meg også.
Jeg og Aguilar tar Juárez.
Dere rottet dere sammen.
Jeg pratet med Cali.
Jeg garanterte dem at Mexico ville frakte kokainen deres.
Jeg sa det var oss eller deg.
De valgte oss.
Du er ute.
- Leder du alliansen nå? - Jeg, nei.
Nei, hele alliansen er gått til helvete.
Alle opererer hver for seg, styrer sitt eget område.
Det er bedre sånn.
Det er over.
Hvor lenge?
Hvor lenge har du pønsket på å rævkjøre meg?
Jeg måtte vente til tiden var moden.
Var jeg alene om det, ville mange ha blitt nervøse.
Nå har alle litt del i det.
Jeg utgjør ingen trussel.
Du kan stikke av,
men det spiller ingen rolle.
- Alt du har, fikk du fra meg. - Vet det.
Vet jeg godt.
Greit.
Faen ta deg, Amado.
De ringte fra D.C. Beskjeden ligger på bordet.
Når var det?
For ti minutter siden.
Begynner du på de åpne statusrapportene?
Ja da.
Beklager.
God dag.
Står til, Isabella?
- Hva gjør du her, Benjamín? - Ville undersøke stedet ditt. Fint.
Hva skjer?
Jeg pratet med brødrene mine.
Jeg fortalte alt. Vi kjøper deg ut.
Jeg kjøpte noen eiendommer i ditt navn
og kjøpte dem tilbake. Alt er hvitvasket.
Og generøst.
Hva er dette?
Din andel.
For at du drar. Tijuana er stengt fra nå av.
Jeg drar ikke.
Familien har forlatt alliansen.
Vi skal ha Tijuana for oss selv. Jeg samarbeider med brødrene mine nå.
Solgte du virksomheten vår til brødrene dine?
Hvor langt trodde du vi kunne dra det? Det fins grenser.
Det gjør ikke det.
Dra til helvete.
Jeg trenger ingen almisser fra den jeg trodde var min partner.
Alt dette handlet ikke bare om penger.
Ikke gjør dette unødig vanskelig.
Kjære deg,
jeg har vært vanskelig hele jævla livet.
Miguel Ángel Félix Gallardo,
du er arrestert.
Jeg har fem millioner dollar i en safe oppe, comandante.
Det interesserer meg ikke.
En arrestasjon, altså.
Det gir jo mening.
Det gir bedre overskrifter.
"Rettferdigheten seirer."
Holder du kjeft, får du leve.
Det er eneste avtale regjeringen tilbyr.
Gi meg røyken min.
Den 8. april 1989
ble Miguel Ángel Félix Gallardo arrestert i huset sitt
i Guadalajara.
Landets mest ettersøkte,
tidenes mektigste narkosmugler i Mexico,
ble varetektsfengslet uten at et skudd ble løsnet.
Fire måneder etter at nypresidenten ble innsatt
fikk han en etterlengtet seier på mer enn én måte.
Arrestasjonen ble gjort da Kongressen skulle stemme over
hvorvidt Mexico bidro i kampen mot narkotika eller ei.
Spørs om verdens største junkie var i stand til å bedømme det,
men det er nå så.
Regjeringskilder i Mexico og USA sa det var ingen sammenheng
mellom arrestasjonen av Félix og avstemmingen.
Så klart ikke.
Men bifallet ville pynte på den nye handelsavtalen de forhandlet om.
Et godkjenningsstempel så storkapitalen kunne selge mer.
Blekket var knapt tørt på arrestskjemaet til Félix
da Mexico fikk godkjennelsen sin.
Så lett...
FRIHANDELSAVTALE
...var siste hinder for den ultimate handelsavtalen fjernet.
Gratulerer.
- Hva skjedde? - Maskineriet vendte seg mot ham.
Pisspreik. Han bygde jo maskineriet.
Han terget på seg partiet.
Og områdelederne.
Ja vel.
Hva nå?
Vi får se.
Visedirektøren i D.C. ringte meg.
Sa du ba om å få meg ned hit til arrestasjonen.
Men du trenger jo ikke hjelp.
Hvorfor?
Alle liker gode overskrifter.
Etter alt som har skjedd,
kunne du trenge en opptur.
Man vet aldri når man trenger en venn i vårt yrke.
Jeg er ikke vennen din.
Det kan jeg love deg.
Vi ses, Walt.
Det gjør vi.
Operasjon Leyenda skulle bringe rettferdighet
til Kiki Camarena og alle ofrene
for narkosmuglernes voldsbruk.
I dag, takket være utrettelig innsats fra DEA,
og våre partnere blant Mexicos politistyrker,
kan vi endelig si at oppdraget er utført.
Gratulerer, alle sammen.
- Utmerket innsats. - Bra gjort.
Godt jobbet.
Ted Kaye, UD. En ære.
- Se hit. - Vi har hilst.
Takk, sir. En gang til.
Enestående gjort, spesialagent. Virkelig enestående.
- Det kan jo innrammes. - Seier er seier.
Jeg hørte det hjalp deg vekk fra Sacramento.
Jeg er i El Paso nå.
Med i gamet igjen. Du får aldri nok av grensa.
Jeg kjenner sjefen din der, Jaime Kuykendall.
Han nevnte det.
Jeg må spørre.
Hva syns du om dette?
Det er ikke dette som er jobben.
Lykke til i El Paso.
Det var alt.
Legg det bak.
Få lastebilen vekk.
Problemer, kaptein? Jeg har betalt dere ut neste måned.
Ny ordre.
Dette er Arellano Félix' område, og du, søta,
er uønsket.
Før henne vekk.
Det er gjort.
MEXICO BY
Vet ikke. Klarer ikke å bestemme meg.
Hva syns du?
Med så fine bein
er begge parene fine på deg.
Ja vel. Begge to, da.
Hvorfor ikke?
- Jeg henter de andre. - Takk.
Vi vet hvorfor vi er her.
All forretninger krever enighet blant deltakerne.
Som vi er enige om,
skal mennene rundt bordet styre sine egne områder,
helt uavhengig.
Benjamín Arellano Félix og familien hans i Tijuana.
Jeg,
Héctor Palma,
og vår juniorpartner, Chapo Guzmán,
Sinaloa.
Juan Guerra og nevøen Juan Ábrego,
Mexicogolfen.
Amado Carrillo Fuentes
og comandante Rafael Aguilar, Juárez.
Mine herrer,
så lenge vi respekterer hverandre, kan alle gjøre det godt.
Så enkelt er det.
Men i dag blir vi enige om å sette framtiden foran fortiden.
- Enig? - Ja.
Ja.
Güero, enig?
Da skåler vi
for framtiden
og for at virksomheten vår måtte vare i mange år.
Skål!
Joaquín.
Ikke mer krig.
Du jobber sent.
Ja. Du også.
Du...
Leser du alltid stående?
Ja, jeg plages med ryggen.
Kanskje du burde åpne et vindu neste gang.
Akkurat.
Har du funnet deg til rette?
Du har lest mye.
Jeg prøver å finne ut hva det neste blir.
Høres ambisiøst ut. Funnet noe?
Niks.
- Du får si fra hvis du finner ut av det. - Ja, sir.
Ses på mandag.
- Ja, sir. - Pass på ryggen.
Sir?
Har du innflytelse hos sikkerhetsministeren i Mexico by?
Det er en jeg må prate med.
Vet du hvem jeg er?
Har ikke peiling.
Men jeg kan sikkert gjette med den jævla aksenten.
Jeg ville vise deg dette en dag.
Han hadde familie.
Ja.
Er ikke det agenten som ble drept?
Ikke sant?
De sier han ble torturert noe jævlig.
At de lagde hull i hele kroppen
med boremaskin.
Tror du at jeg er grunnen til at Camarena ble drep,
er du dummere enn du ser ut som.
Slik jeg ser det, ble du avslørt for handelsavtalens skyld.
Hvorfor holde igjen nå?
Du har navn...
Jeg skal lytte.
Hvis jeg vil dø, bruker jeg bare tau.
Jeg får vel ta til takke med
å se deg sitte i dette hølet så lenge du holder ut.
Kos deg.
Hva skjedde? Gikk du ikke?
Ok, din faen.
Si meg:
Hva skjedde med områdene du pleide å styre?
Jeg styrte ikke noe.
Du forveksler meg.
Men jeg har hørt et par ting.
At områdene
skal bli egne karteller.
De jobber uavhengig.
I starten...
...blir det ikke så ille.
I beste fall klarer de å samarbeide.
Men etter hvert...
...vil alle ha de beste rutene...
...de beste varene,
adgang til storfiskene i regjeringen.
Da starter fyrverkeriet.
Tijuana blir mektigere.
Men når de har befestet makten,
pass på...
Da blir det krig.
Mot hvem?
Sinaloa.
Sinaloa har mange soldater,
men ingen grense.
Og Tijuana har hele grensa.
Slår de idiotene seg sammen, kan ingen stoppe dem.
Men de begriper ikke det.
De er uvenner.
Mens de områdene kriger følger Golfen med.
Styrker seg mens de idiotene blir svakere.
Nå hever jeg glasset
for å skåle for den enkle gleden ved å tjene dritmye penger.
Reis dere.
Nå skåler vi.
Skål.
Men nøkkelen til alt er Juárez.
Når handelsavtalen er i boks,
vil Juárez bli mektige nok til å ta hvem det skal være.
Hvis de gjøre de rette tingene.
Amado Carrillo Fuentes.
Lær deg det navnet.
Han kan bli tidenes mektigste smugler i Mexico.
Med mindre noen med større baller gir ham ei kule.
Bare en tanke.
Du har full oversikt,
men likevel havnet du her.
Jeg ville alltid ha mer.
Sånn er vi fra Sinaloa.
Hva faen gjør du her? Hva vil du?
Jeg mener,
du driter i ham. Han er ikke vennen din,
eller var det.
Du bryr deg ikke om narkotika heller, så hva gjør du her?
Kanskje jeg bare liker å hive drittsekker i fengsel.
Jaså?
Jeg tror bare
at du liker å ødelegge ting og skade folk, som de fleste fra landet ditt.
Hva?
Likte du ikke det?
Ville du høre noe annet?
Dere er fordømt.
Galskapen er i gang.
Ingen kan stoppe det.
Uten meg
kan ingen stoppe den.
DEA burde gi meg et jævla skilt.
Dere vil drukne i blod...
...kaos.
Nå får dere se hva som skjer når buret brytes opp
og alle villdyrene rømmer.
Dere kommer til å savne meg.
Tekst: Håkon J. Wikeland